Kleptokrati

Kleptokrati  (Gresk rot: kleptein = stjele, kratia = styre) er en korrupt styreform der individer forsøker å berike seg selv på folkets bekostning. Kleptokratier oppstå i alle styreformer med svakheter som gjør at myndighetspersoner som har vidtgående disposisjonsmakt over det vesentlige av befolkningens eiendom og inntekter, og benytter seg av dette bevisst og urettmessig i egen interesse.

 Etymologi 
Kleptokrati er satt sammen av to greske ord κλέπτης (kléptēs), "tyv", eller κλέπτω (kléptō), "jeg stjeler", og -κρατία (-kratía) fra κράτος (krátos), som betyr "makt" eller "styre".

Begrepet kleptokrat, en som beriker seg gjennom kleptokrati, ble først brukt på engelsk i 1819, mens kleptokrati brukt om styreform er fra 1968. 

 Kleptokrati som styreform 
Kleptokrati er forskjellig fra plutokrati, at de rike styrer, og oligarki, at noen få styrer, men kan oppstå ut fra disse. Kleptokrati baserer seg på korrupte politikere som beriker seg selv ulovlig og har ofte utspring fra diktatur , men kan oppstå i stater der penger og makt er nært forbundet, som i Russland eller USA. 

Kleptokrati kan være lokalt, nasjonalt og internasjonalt på samme tid. Investering i eiendom gir en kleptokrat mulighet til å styre både eiendoms og  husleieprisene, eller kjøpe bedrifter som via skygge-selskaper selger tjenester til staten.https://www.ndi.org/sites/default/files/LRG%20Kleptocracy%202024_FINAL.pdf Kleptokrater vil ofte beskytte sine verdier ved å plassere dem i andre land, både for å hvitvaske penger og for å få et bedre rykte. Økt globalisering gjør det enklere for kleptokrater å skjule pengene sine. Panama-dokumentene viste at svindel, skattesvindel, unngåelse av sanksjoner og kleptokrati ble støttet ved bruk av skallselskaper.

 Kleptokratier i praksis 
Den franske journalisten og utenrikskorrespondenten Patrick Meney, brukte uttrykket for å beskrive tilstanden i perioden for Sovjetunionens oppløsning og overgangen til Russland, som var begynnelsen av Jeltsin-æraen.   Professor Andrew Wedeman ved Georgia State University omtaler kleptokrati som "nesten total straffefrihet for de som er autorisert til å plyndre av thief-in-chief". 

Land som under noen regimer har blitt betegnet som kleptokratier er blant annet Den demokratiske republikken Kongo under  Mobutu Sese Seko, Filippinene under Ferdinand Marcos og Haiti under Duvaliers. På 70-tallet gikk 15-20% av nasjonalbudsjettet direkte til Mobutu, og på 80-tallet hadde han en formue anslått til 5 milliarder dollar. 

Donald Trump lanserte tre dager før sin andre presidentperiode en memecoin kalt $TRUMP der 20% ble lagt ut for salg mens 80% ble beholdt av Trump og hans familie. En måned etterpå hadde 813294 kjøpere tapt til sammen 2 milliarder dollar, mens presidentens organisasjon tjente minst 100 millioner i gebyrer. Donald Trump valgte 14. februar 2025 å stoppe håndhevingen av korrupsjonsreglene fra 1977 for slik å tillate at amerikanere kan bestikke andre, noe det hvite hus hevdet er "vanlig blant internasjonale konkurrenter og skaper et urettferdig spill". Trumps justisdepartement avsluttet også Task Force KleptoCapture som hadde som jobb å overholde sanksjoner mot Russland og å beslaglegge verdier fra russiske oligarker.

 Se også 
 Plutokrati
 Transparency International
 FNs konvensjon mot korrupsjon

Referanser

Kategori:Styreformer
Kategori:Korrupsjon